П Р А В И Л Н И К
ЗА ОТПУСКАНЕ И ИЗПЛАЩАНЕ НА ЕДНОКРАТНИ ПАРИЧНИ ПОМОЩИ В ПОЛЗА НА ФИЗИЧЕСКИ ЛИЦА ЗА ЗДРАВНИ НУЖДИ, ЗА СТИМУЛИРАНЕ  РАЖДАНЕТО И ОТГЛЕЖДАНЕТО НА ДЕЦА И ЗА ЛИЦА С РЕПРОДУКТИВНИ ПРОБЛЕМИ, ЖИТЕЛИ НА  ОБЩИНА ПОМОРИЕ

ГЛАВА ПЪРВА
ОБЩИ РАЗПОРЕДБИ
ПРЕДМЕТ
Чл.1. /1/ Този правилник урежда условията и редът за отпускане и изплащане на еднократни парични помощи, предоставяни от общинския бюджет, съответно:
1. на физически лица за медицинска помощ, животоспасяващо лечение, диагностика, за скъпоструващи лекарства и консумативи, незаплатени от НЗОК и за скъпоструващо лечение извън територията на Република България;
2. на деца и младежи в неравностойно положение;
3. на лица и семейства, пострадали от бедствия, аварии, пожари и др. природни бедствия;
4. при раждане, осиновяване и отглеждане на деца на територията на Община Поморие;  
5. на лица, страдащи от безплодие, лечимо с методите на АРТ /асистирани репродуктивни технологии/;
/2/ Средствата, предвидени за финансовото подпомагане на физическите лица, се гласуват всяка календарна година с бюджета на Община Поморие.

ПРАВО НА ИСКАНИЯ И ПРЕДЛОЖЕНИЯ

ЧЛ.2. /1/ По реда на този правилник се разглеждат искания на физически лица с постоянен или настоящ адрес на територията на Община Поморие, по предложения на Кмета на Общината и по предложения на общински съветници за отпускане на еднократна финансова помощ.
/2/ Еднократна парична помощ на физически лица по чл.1, ал.1, т.1-5 се отпуска въз основа на съответното подадено заявление-декларация по образец, утвърден от Общински съвет - Поморие и само при покриване на всички изброени в настоящия Правилник критерии. Заявление-декларацията се депозира в деловодството на Общински съвет – Поморие.
/3/ Заявление-декларацията следва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.

ГЛАВА ВТОРА
ПОМОЩИ В ПОЛЗА НА ФИЗИЧЕСКИ ЛИЦА ЗА ЗДРАВНИ НУЖДИ, НА ДЕЦА И МЛАДЕЖИ В НЕРАВНОСТОЙНО ПОЛОЖЕНИЕ ДО 18 ГОДИНИ С ЕДИН ИЛИ БЕЗ РОДИТЕЛИ, ИЗПАДНАЛИ В ТЕЖКИ ФИНАНСОВО СЪСТОЯНИЕ И НА ЛИЦА И СЕМЕЙСТВА, ПОСТРАДАЛИ ОТ БЕДСТВИЯ, АВАРИИ, ПОЖАРИ И ДР. ПРИРОДНИ БЕДСТВИЯ.

УСЛОВИЯ ЗА ОТПУСКАНЕ НА ФИНАНСОВАТА ПОМОЩ

Чл.3. /1/ Искания за отпускане на еднократни безвъзмездни помощи се отправят до Общински съвет - Поморие от лицето, което ще се ползва от съответната помощ, или негов пълномощник. Когато заявление-декларацията е подадено от пълномощник, към него следва да се представи изрично писмено пълномощно /не е необходима нотариална заверка/. Заявление-декларация за отпускане на еднократна парична помощ за дете се подава от името на родител/настойник/осиновител, като се легитимира за това със съответните документи. Искането следва да съдържа: трите имена;  постоянен и настоящ адрес, телефонен номер за връзка; името и адреса на пълномощника, когато искането е отправено чрез такъв.
/2/ Лицата, на които ще се отпуска помощта, следва да имат постоянен и/или настоящ адрес на територията на Община Поморие за последните 5 /пет/ години.
/3/ В случаите, в които лицата по чл.1, ал.1, т.1 и т.2 са с постоянен адрес извън гр. Поморие, следва да представят становище по постъпилото заявление-декларация от кмета на съответното населено място или кметския наместник.
/4/ Размерът на предоставената еднократна финансова помощ на лицата по чл.1, ал.1, т.1 и т.2 не може да бъде по-голям от размера на две минимални работни заплати за страната.
Чл.4. /изм. с Решение №215/30.05.2024г./ /1/ Еднократна финансова помощ се отпуска, ако нуждаещите се лица по чл.1, ал.1, т.1, т.2 и т.3  отговарят на следните условия:
1. Не притежават движима и/или недвижима собственост, която може да бъде източник на доходи;
2. Средният доход на член от семейство за четири месеца, предхождащи подаването на заявление-декларацията за финансова помощ, е в размер до една минимална работна заплата за страната;
3. За лицата по чл.1, ал.1, т.1 и т.2 е налице доказана необходимост от лечение - /оперативно лечение или хоспитализация/ в страната и чужбина и др. здравни проблеми, и обстоятелства, отразени в чл.1, ал.1, т.1 и т.2;
4. Лицата по чл.1, ал.1, т.1, т.2 и т.3 да не са получавали еднократна помощ от Дирекция „Социално подпомагане“ за предходните дванадесет месеца;
5. За лицата по чл.1, ал.1, т.3 поразеното жилище да е единствено за семейството, да не е застраховано и за него да има документ за собственост. Същите да не са получили еднократна помощ от Междуведомствена комисия за възстановяване и подпомагане към Министерския съвет / МКВПМС/.
/2/ /нова с Решение №215/30.05.2024г./ Документите по ал.3, ал.2 и чл.4, т.4 се набавят от Община Поморие по служебен път.

НЕОБХОДИМИ ДОКУМЕНТИ

Чл.5. /1/ Към заявление-декларацията следва да бъдат приложени копия на всички документи, посочени в съответния утвърден образец към този Правилник.       
/2/ /изм. с Решение №215/30.05.2024г./ При необходимост постоянните комисии към Общински съвет имат право да поискат допълнителни документи от заявителя или допълнителни документи, които да се набавят по служебен път.
/3/ Към всяко заявление-декларация по чл.1, ал.1, т.1-5 за финансова помощ следва да бъде приложена декларация по образеца на Приложение №2 от името на физическото лице, а при подаване чрез пълномощник - и от името на последния, за съгласие общинската администрация да огласи публично и да обработва личните му данни съгласно Закона за защита на личните данни и същите да бъдат предоставени на  Общински съвет – Поморие.

ГЛАВА ТРЕТА
ПОМОЩИ ПРИ РАЖДАНЕ, ОСИНОВЯВАНЕ И ОТГЛЕЖДАНЕ НА ДЕЦА НА ТЕРИТОРИЯТА НА ОБЩИНА ПОМОРИЕ  

УСЛОВИЯ ЗА ОТПУСКАНЕ НА ФИНАНСОВАТА ПОМОЩ

ЧЛ.6. Еднократните парични помощи за стимулиране на раждането и отглеждането на деца се финансират ежегодно със средства на общинския бюджет и се диференцират според поредността на децата родени/осиновени от майката, както и съобразно завършеното образование на родителите.

ПРАВО НА ИСКАНИЯ И ПРЕДЛОЖЕНИЯ

ЧЛ.7 /1/ Право за получаване на еднократна парична помощ на лицата по чл.1, ал.1, т.4 се придобива от датата на раждане на детето или от датата на акта за осиновяването му.
/2/ /изм. с Решение №215/30.05.2024г./  Еднократната помощ за лица по чл.1, ал.1, т.4 може да се поиска при раждане /осиновяване на детето в срок от 6 месеца, считано от датата, на която е родено/осиновено детето и се изплаща в 1-месечен срок от влизане в сила на Решението на Общинския съвет за предоставяне на помощта. Правото на еднократна помощ възниква за деца родени/осиновени след 31.12.2023г. 
/3/ Право да получат еднократна парична помощ за новородено или осиновено до трето дете включително, имат родители на новороденото или осиновители, които към момента на подаване на заявление-декларация за кандидатстване отговарят на следните условия:
1. Да са пълнолетни граждани към датата на раждане на детето;
2. Майката да е с постоянен и настоящ адрес на територията на Община Поморие повече от 5 години преди датата на раждане на детето или датата от акта за осиновяването му и бащата /ако е известен/ да е с постоянен и/или настоящ адрес на територията на Община Поморие към момента на подаване на заявление-декларацията;
3. Бащата /ако е известен/ да е с постоянен и настоящ адрес на територията на Община Поморие повече от 5 години преди датата на раждане на детето или датата от акта за осиновяването му и майката да е с постоянен и/или настоящ адрес на територията на Община Поморие към момента на подаване на заявление-декларацията;
4. Да имат непрекъснати здравноосигурителни права към момента на подаване на заявлението-декларация за отпускане на еднократната финансова помощ;
5.  Да нямат изискуеми задължения към Община Поморие към момента на подаване на заявление-декларацията за отпускане на еднократната финансова помощ;
6. Да не са оставяли дете/деца, в това число новороденото или осиновено дете за отглеждане в семейство на роднини или близки, приемно семейство, социални услуги - резидентен тип, специализирана институция и да не са с отнети родителски права, посредством влязло в сила съдебно решение;
7. В случай, че родителите имат други родени или осиновени деца, подлежащи на задължително предучилищно и училищно образование, съгласно чл.8 от Закона за  предучилищното и училищното образование, да са записали децата в съответното учебно заведение на територията на Община Поморие и да осигуряват редовното им присъствие, като в рамките на един месец от учебната година не са допуснали отсъствия на детето/децата повече от три дни за предучилищното образование или повече от 5 учебни часа за училищното образование, за които няма уважителни причини.
/4/ /нова с Решение №215/30.05.2024г./  Документите по ал. 3, т.2, т.3, т.4 и т.5 се набавят от Община Поморие по служебен път.
/5 //изм. с Решение №215/30.05.2024г./  Размерът на еднократната парична помощ при спазване на изискванията на този Правилник, за всяко новородено или осиновено дете е както следва:

- За първо дете:
Родител/осиновител със средно/висше образование – в размер на 80% от минималната работна заплата за страната

- За второ дете:
 Родител/осиновител със средно/висше образование – в размер на 100% от минималната работна заплата за страната.

- За трето дете:
- Родител/осиновител със средно/висше образование -– в размер на 70% от минималната работна заплата за страната.
ГЛАВА ЧЕТВЪРТА
ПОМОЩИ НА ЛИЦА, СТРАДАЩИ ОТ БЕЗПЛОДИЕ, ЛЕЧИМО С МЕТОДИТЕ НА АРТ /АСИСТИРАНИ РЕПРОДУКТИВНИ ТЕХНОЛОГИИ/

ЧЛ.8. /1/ Нуждаещите се от финансово подпомагане лица, страдащи от безплодие, лечимо с методите на АРТ /асистирани репродуктивни технологии/  да отговарят на следните условия:	
1. Да са български граждани, притежаващи постоянен и/или настоящ адрес в Община – Поморие през последните пет години;
2. Да са здравно осигурени;
3. Удостоверяване на статуса на лицата или двойките: при семейните – с копие от удостоверение за сключен граждански брак; при двойките, които са във фактическо съжителство с нарочна декларация; при лица, извън посочените по-горе, с доказан инфертилитет, избрали клиники, предлагащи АРТ процедури по донорски програми – с писмена декларация в свободен текст;
4. Да е налице доказан стерилитет /независимо с женски и/или с мъжки фактор/, лечим единствено с методите на АРТ. Удостоверяването се извършва с медицински документи: етапни епикризи, медицински картони, стимулационни протоколи, удостоверения от клиники с отразяване факта на лечението на пациента при тях и извършените манипулации. При нужда постоянните комисии към Общински съвет може да изискват и допълнителни документи и данни от медицинските заведения, както и да извършват проверки и запитвания;
5. Да представят становище на лекуващия лекар дали пациента няма противопоказания /заболявания, възраст или други/;
6. Да не са включени в програмата на фонда за инвитро оплождане към настоящата година.
  /2/ /изм. с Решение №215/30.05.2024г./  Документите по ал.1, т.1, т.2 и предложение първо от т.3 се набавят от Община Поморие по служебен път.
 /3/ /изм. с Решение №215/30.05.2024г./   Кандидатстването за финансово подпомагане за инвитро процедури на лица, двойки и семейства с репродуктивни проблеми, живущи на територията на Община-Поморие, със средства, предвидени в Бюджета на общината, е за един опит в рамките на текущата година.
 /4/ /изм. с Решение №215/30.05.2024г./   Средствата за инвитро процедура е в размер до размера на три минимални работни заплати.


ГЛАВА ПЕТА
РЕД И УСЛОВИЯ ЗА ПРЕДОСТАВЯНЕ НА ПОМОЩИТЕ ПО ТОЗИ ПРАВИЛНИК

Чл.9. /1/ Постоянните комисии към Общински съвет – Поморие дават становище по основателността на искането и предложения размер на еднократната финансова помощ.
/2/ Заинтересуваните лица, подали заявление-декларация за съответната еднократна помощ, могат да бъдат поканени да присъстват на заседанията на съответната комисия, където да изразят становище и представят допълнителни  документи, ако са необходими такива.
/3/ Постоянните комисии по „Образование, култура, вероизповедания, здравеопазване и социална политика“ и „ Финанси и европейска интеграция“ се произнасят по основателността на искането и размера на еднократна финансова помощ, като се съобразяват с предвидените средства в бюджета на Община Поморие.
/4/ Председателят на комисията по „Образование, култура, вероизповедания, здравеопазване и социална политика“ изготвя докладната записка, за отпускането на помощта и я внася в деловодството на Общинския съвет.

БЮДЖЕТ
Чл.10. /1/ Общата сума, предвидена за отпускане по този Правилник, се одобрява от Общинския съвет при приемането на годишния бюджет на Община Поморие и при актуализиране на същия.
/2/ Получаването на средства по този Правилник е в рамките на одобрения годишен размер.
/3/ Предоставянето на средства по този Правилник се извършва след решение на Общинския съвет до изчерпването на планираната сума.


ОГРАНИЧЕНИЯ
Чл.11. /1/ Жител на Община Поморие, получил еднократна финансова помощ по чл.1, ал.1, т.1 и т.2 този Правилника, не може да получи същата на същото основание през следващите 2 /две/ бюджетни години, освен в случаите на неотложно появила се нужда от операция или лечение и особено тежки състояния по преценка на комисията по „Образование, култура, вероизповедания, здравеопазване и социална политика“.
/2/ Заявления-декларациите по този Правилник се приемат в деловодството на Общински съвет – Поморие, но средствата на одобрените се изплащат след приемането на бюджета за съответната календарна година.
/3/ Еднократна финансова помощ, отпускана на лицата по чл.1, ал.1, т.2 за деца сираци до 18 годишна възраст, студенти редовно обучение, учащи се младежи от многодетни семейства е в размер до две минимални работни заплати за страната.
/4/ Еднократната финансова помощ, отпускана на пострадали семейства по чл.1, ал.1, т.3 в случаите, при които е засегната част от основно жилище е в размер до три минимални работни заплати за страната. Степента на поражение на жилища и стопански постройки се доказва с протокол от комисия по бедствия и аварии към Община Поморие.


ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Деца и младежи в неравностойно положение по смисъла на този Правилник са лица до 18 години с един или без родители, както и деца от семейства с три и повече деца, изпаднали в тежко финансово състояние.
§2. „Семейство“ по смисъла на този Правилник са съпрузите и не навършилите пълнолетие деца /родени, припознати, осиновени, доведени, заварени/, не сключили граждански брак. За член на семейството се считат и лицата навършили пълнолетие, които продължават обучението си във ВУЗ.
§3. Настоящият Правилник е приет с Решение № 104/13.03.2024г. от 8-мо заседание на Общински съвет – Поморие, изм. с Решение №215/30.05.2024г.   и отменя Правилник, приет с Решение № 502/30.04.2009г. 


ОБЩИНСКИ СЪВЕТ - ПОМОРИЕ










Приложение №1
По чл.1 ал.1 т.1
      /изм. с Решение №215/30.05.2024г./   
До Председателя на
Общински съвет - Поморие



Заявление – декларация
от
……………………….………………………………………………………………..
………………………………………………………………………………………..
/трите имена, постоянен/настоящ адрес, телефон за връзка,

чрез  упълномощения……………………………………………………………………… ………………………………………………………………………………………………………
/данни на упълномощеното лице адрес, телефон за връзка, л.к. за справка/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
…………………………………………………………………………………….
……………………………………………………………………………………
……………………………………………………………………………………

     Прилагам следните документи, съгласно Правилника:

[bookmark: _GoBack]1. Служебни бележки за дохода, съответно: разпореждане за пенсия от НОИ; служебна бележка за дохода по трудовоправни отношения на всеки пълнолетен член на семейството; ако лицето декларира, че е безработно, представя бележка за регистрация от „Бюро по труда“ – Поморие;
2. Копия на рецепти за ползвани лекарства, ако има такива;
3. Копия на фактури и касови бележки, ако има такива;
4. Копие на ТЕЛК /при наличие на такова/;
5. Копия на епикризи;
6. Декларация по чл.4, ал.1, т.1 от Правилника;
7. Становище от Кмета на населеното място (в случай, че адресът на заявителя не е в гр.Поморие, а в населените места на Община Поморие);
8. Други документи в зависимост от конкретния случай;
9. Лична карта за справка;
10. Декларация- съгласие по чл.5, ал.3 от Правилника.






                                                                                   С уважение: …………………






Забележка: ако заявление-декларацията се подава от упълномощено лице, следва да се представи  писмено пълномощно от упълномощеното лице /без нотариална заверка/, като в този случай декларация – съгласие за огласяване и обработка на личните данни се прилага и от пълномощника.















Приложение №1
По чл.1 ал.1 т.1, 
когато искането е за медицински нужди 
за дете /до 18 години/
       /изм. с Решение №215/30.05.2024г./   

До Председателя на							
Общински съвет - Поморие



Заявление – декларация
от ……………………….……………………………………………………………………………………………………………………………………………………………
/трите имена, постоянен/настоящ адрес, телефон за връзка,

родител/настойник на
 
…………………………………………………………………………………………
      
/имената на детето/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………

     Прилагам следните документи, съгласно Правилника:

1. Копия на рецепти за ползвани лекарства, ако има такива;
2. Копия на фактури и касови бележки, ако има такива;
3. Копие на ТЕЛК, за лица под 18г. /при наличие на такова /;
4. Копия на епикризи;
5. Становище от Кмета на населеното място (в случай, че адресът на заявителя не е в гр.Поморие, а в населените места на Община Поморие);
6. Други документи в зависимост от конкретния случай;
7. Лична карта за справка.
8. Декларация- съгласие по чл.5, ал.3 от Правилника





С уважение: …………………



Забележка: прилага се декларация – съгласие за огласяване и обработка на личните данни на детето и родителя/настойника.































Приложение №1
По чл.1 ал.1 т.2
                   /изм. с Решение №215/30.05.2024г./   
До Председателя на
Общински съвет - Поморие



Заявление – декларация
от
…………………….……………………………………………………………………
…………………………………………………………………………………………    
/трите имена, постоянен/настоящ адрес, телефон за връзка/

родител/настойник на…………………………………………………………………   …….………………………………………………………………………………
/имената на непълнолетното лице/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………          …………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………

     Прилагам следните документи, съгласно Правилника:
1. Копия на рецепти за ползвани лекарства, ако има такива;
2. Копия на фактури и касови бележки, ако има такива;
3. Копие на ТЕЛК /при наличие на такова/;
4. Копия на епикризи;
5. Декларация по чл.4, ал.1, т.1 от Правилника;
6. Становище от Кмета на населеното място (в случай, че адресът на заявителя не е в гр.Поморие, а в населените места на Община Поморие);
7. Уверение от Ректора на  ВУЗ или  директора на учебното заведение в случаите по чл.11, ал.3;
8. Други документи в зависимост от конкретния случай;
9. Лична карта за справка.
10. Декларация- съгласие по чл.5, ал.3 от Правилника





С уважение:………………………….
































Приложение №1
По чл.1 ал.1 т.3
                   /изм. с Решение №215/30.05.2024г./   
До Председателя на
Общински съвет - Поморие



Заявление – декларация
от
…………………….……………………………………………………………………
………………………..…………………………………………………………………
/трите имена, постоянен/настоящ адрес, телефон за връзка/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………

    Прилагам следните документи, съгласно Правилника:
1. Служебни бележки за дохода, съответно: разпореждане за пенсия от НОИ; служебна бележка за дохода по трудовоправни отношения на всеки пълнолетен член на семейството; ако лицето декларира, че е безработно, представя бележка за регистрация от „Бюро по труда“ – Поморие;
2. Документи, доказващи имущественото състояние – документ за собственост на пострадалото жилище; 
3. Декларация, че поразеното жилище е единствено за семейството и не е застраховано;
4. Документ за регистрация в Дирекция „Бюро по труда“ – Поморие (ако лицето, подало заявление-декларация не представи бележка за доход по трудово-правни отношения);
5. Протокол от комисия по бедствия и аварии към Община Поморие;
6. Декларация по чл.4, ал.1, т.1 от Правилника;
7. Удостоверение, че пострадалите лицата не са получили еднократна помощ от Междуведомствена комисия за възстановяване и подпомагане към Министерския съвет /МКВПМС/.
8. Други документи в зависимост от конкретния случай;
9. Лична карта за справка.
10. Декларация- съгласие по чл.5, ал.3 от Правилника




С уважение:………………………….
























Приложение №1
По чл.1 ал.1 т.4
       /изм. с Решение №215/30.05.2024г./   

До Председателя на
Общински съвет - Поморие


Заявление – декларация
от
…………………………………………………………………………………….
…………………………………………………………………………………….
/трите имена, постоянен/настоящ адрес, телефон за връзка/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
………………………………………………………………………………………………………………………………………………………………………
……………………………………………………………………………………
……………………………………………………………………………………
…………………………………………………………………………………….

Прилагам следните документи, съгласно Правилника:

1. Копие от диплома за завършено образование на родителите/осиновителите;
2. Копие от влязло в сила решение на съда за упражняване на родителските права от единия родител при развод;
3. Копие от влязло в сила решение на съда за допускане на пълно осиновяване на детето /при пълно осиновяване/;
4. Служебна бележка /удостоверение издадено от ДГ или училище, когато родителите имат други рождени или осиновени деца, подлежащи на задължително предучилищно и училищно образование, съгласно чл. 8 от Закона за предучилищното и училищното образование, с което да удостоверят, че децата са записани и редовно посещават учебно заведение на територията на Община Поморие, минимум 1/една/ учебна година назад освен, когато се касае за първоначално записване за  задължително предучилищно образование;
5. Служебна бележка, издадена от личния лекар на детето, за всички извършени задължителни имунизации и профилактични прегледи, съобразно възрастта и здравословното състояние на детето;
6. Номер на банковата сметка с титуляр единият от родителите, посочена в заявление-декларацията, по която да бъде преведена еднократната финансова помощ;
7. Други документи в зависимост от конкретния случай;
8. Лична карта за справка.
9. Декларация- съгласие по чл.5, ал.3 от Правилника





С уважение:………………………….

























Приложение №1
По чл.1 ал.1 т.5

До Председателя на
Общински съвет - Поморие

Заявление – декларация
от
………………………………………………………………………………………
…………………………………………………………………………………………
/трите имена, постоянен/настоящ адрес, телефон за връзка/

Уважаеми г-н Председател,

……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………
……………………………………………………………………………………

     Прилагам следните документи, съгласно Правилника:
1. Служебна бележка от фонда за асистирана репродукция, че не са включени в програмата за инвитро оплождане към настоящата година;
	2. Рецепти за ползвани лекарства;
 	3. Разходооправдателни документи /фактури и др./;
  	4. Експертни решения;
	5. Епикризи;
6. Други документи в зависимост от конкретния случай;
7. Лична карта за справка.
8. Декларация- съгласие по чл.5, ал.3 от Правилника


С уважение:………………………….


Приложение №2
По чл.5 ал.3

ДЕКЛАРАЦИЯ ЗА СЪГЛАСИЕ
   по чл.5, ал.3 от Правилника

от
…………………………………………………………………………………………

…………………………………………………………………………………………
/трите имена/

ДЕКЛАРИРАМ, че:

Съгласен/а съм Община Поморие да огласи публично личните ми данни във връзка с подаденото от мен заявление-декларация за отпускане на еднократна финансова помощ.
Съгласен/а съм Община Поморие да съхранява и обработва личните ми данни, съгласно изискванията на Закона за защита на личните данни, които предоставям във връзка с входирано заявление-декларация за отпускане на еднократна финансова помощ, съгласно Правилника, приет с Решение на Общински съвет.
Запознат/а съм с:
a. целта и средствата на обработка на личните данни;
b. доброволния характер на предоставянето на данните и последиците от отказа за предоставянето им;
c. правото на достъп и на коригиране на събраните данни;
С настоящата декларирам съгласие за обработка на личните ми данни и предоставянето им на Общински съвет в качеството му на орган с обща компетентност на самоуправление в общината. 






Дата:......................					ДЕКЛАРАТОР:……………	





Приложение №3
По чл.4 ал.1, т.1
       /ново с Решение №215/30.05.2024г./   



/за подадени заявления по чл.1, ал.1, т.1, т.2 и т.3/

ДЕКЛАРАЦИЯ 

   по чл.4, ал.1, т.1 от Правилника
……………………………………………………………………………………

……………………………………………………………………………………
/трите имена/

ДЕКЛАРИРАМ, че:

Не притежавам движима и/или недвижима собственост.
или
Притежаваната от мен движима и/или недвижима собственост не е източник на доходи.
(ненужното се зачертава)






Дата:......................			                      ДЕКЛАРАТОР:……………

